ملف القرآن ولا القران1 اللي كيتسما تا القرآن الكريم هو الكتاب المقدس فالدين د الإسلام. بالنسبة ل لمسلمين لقرآن هو لكلام ديال الله لي نزل على الرسول محمد صلى الله عليه و سلم و لي فرقو على الناس كاملين. ف لإسلام تيتعتابر لقرآن هو آخر كتاب سماوي مورا الصحف د براهيم والزابور والتوارة و لإنجيل. تيآمنو لمسلمين ب لي لقرآن معجزة ديال النبي محمد صلى الله عليه و سلم حيت تيتحدا ݣاع الناس باش يجيبو شي حاجة بحالو من الناحية د لبلاغة ولفصاحة. لقرآن هو أقدم كتاب مكتوب بالعربية وتيتعتابر هو الساس د القواعد د العربية و البلاغة ديالها. فيه 114 سورة مقسومة ما بين مكية يعني نزلو ف مكة ومدنية يعني نزلو ف لمدينة لمنورة هاد جوج مدون لي موجودين دروك ف سعودية. بقا لوحي د لقرآن 23 عام كان النبي محمد تيعاود فيها كل شوية على لآيات الجداد. تجمع لقرآن مورا ما مات النبي من الصحابة اللي كانوا تابعينو وهوما اللي نضمو الترتيب والسميات د لآيات اللي كانعرفو دابا. تقدر تزيد شوف بزاف د تصاور و لمعلومات ديال Quran ف ويكيميديا كومنز.